I et produktionslokale hos virksomheden Seritronic i Støvring blussede der igen flammer op i nat, og der var en hel del rødudvikling fra branden. Det skete, efter der også natten til lørdag havde været brand i bygningen, hvor der blev indkaldt assistance fra beredskabet i Arden, Hobro og Aalborg og også røgdykkere var til stedet. - Vi har ikke været gode nok til at slukke branden første gang, erkender indsatsleder Allan Frisk efter at have arbejdet endnu en nat. Ifølge indsatslederen er vinden vendt, og det kan have fået branden til at blusse op igen. - Det har været svært og træls at få slukket branden, fordi det er i en tagkonstruktion med stålplader og isolation, det har været, forklarer han. Derfor brugte beredskabet natten og morgenen på at pille taget af for at sikre sig, at der denne gang var helt slukket for ildebranden. De har altså været på stedet fra alarmen kom lidt i tre i nat til i formiddag omkring klokken 10. Der vil løbende blive sendt brandvagter ud til stedet for at sikre sig, at ilden denne gang er slukket.

Referat:
I igen i nat var der flammer og røg fra en industribygning i Støvring - for branden var ikke blevet slukket ordentligt i første omgang.